ตื่นเถิดชาวหุ้น!
*วันนี้ “โมนิก้า” ขอมาในแนวปลุกใจเพื่อทำให้ชาวหุ้นรู้สึกถึงสถานการณ์ต่าง ๆ กำลังดีขึ้นอย่างช้า ๆ จนบางคนอาจไม่รู้สึกถึงการเปลี่ยนแปลงที่เกิดขึ้น แต่สำหรับพวกพ้องที่อยู่ในแวดวงตลาดหุ้นกลับเริ่มรับรู้ถึงปรากฏการณ์วันละเล็กวันละน้อย จึงอยากให้ทุกคนมีความหวังในการประคองเศรษฐกิจไปถึงสิ้นปี 63 และทุกอย่างน่าจะคลี่คลายชัดเจนในช่วงไตรมาส 1 ปี 64 นะจะบอกให้
28 มิ.ย. 2563

เจาะกระดาน : โมนิก้าและทีมงาน
*วันนี้ “โมนิก้า” ขอมาในแนวปลุกใจเพื่อทำให้ชาวหุ้นรู้สึกถึงสถานการณ์ต่าง ๆ กำลังดีขึ้นอย่างช้า ๆ จนบางคนอาจไม่รู้สึกถึงการเปลี่ยนแปลงที่เกิดขึ้น แต่สำหรับพวกพ้องที่อยู่ในแวดวงตลาดหุ้นกลับเริ่มรับรู้ถึงปรากฏการณ์วันละเล็กวันละน้อย จึงอยากให้ทุกคนมีความหวังในการประคองเศรษฐกิจไปถึงสิ้นปี 63 และทุกอย่างน่าจะคลี่คลายชัดเจนในช่วงไตรมาส 1 ปี 64 นะจะบอกให้
*เมื่อเป็นเช่นนี้ก็อยากให้ชาวหุ้นหันมามองดัชนีดาวโจนส์ที่ยังเดินหน้าขึ้นต่อเนื่อง ทั้งที่คนอเมริกันติดเชื้อในประเทศเพิ่มขึ้นทุกวัน แถมจำนวนผู้เสียชีวิตก็เพิ่มขึ้นเป็นเงาตามตัว แต่ดัชนีก็ยังไปได้เรื่อย ๆ เหมือนไม่สนใจอะไรทั้งสิ้น หรือแม้กระทั่งภาวะเศรษฐกิจของอเมริกาที่ย่ำแย่ กลายเป็นเรื่องที่ไม่มีผลต่อการลงทุนในตลาดหุ้นวอลล์สตรีท น้องโมเลยมีมุมมองต่อตลาดหุ้นไทยค่อนข้างบวกเจ้าค่ะ
*เนื่องจากทุกคนเห็นการปลดล็อกไปทีละเฟสช่วยให้การทำมาหากินของร้านรวงต่าง ๆ เริ่มกลับมาอีกครั้ง ซึ่งทำให้ระบบการเงินเริ่มหมุนอย่างค่อยเป็นค่อยไป “โมนิก้า” ถึงมองภาพของการลงทุนเที่ยวนี้ไม่น่ากลัวสักเท่าไหร่ เพราะอย่างน้อยก็มีการซึมซับรับข่าวร้ายไประดับหนึ่งแล้ว และตอนนี้รอแค่เพียงเรื่องจริงที่เกิดขึ้น “แย่น้อยกว่า” หรือ “แย่มากกว่า” ที่คาดการณ์ขนาดไหนพะยะค่ะ
*ฉะนั้นการที่ตลาดหุ้นไทยเด้งขึ้นมาปิดที่ 1,330.34 จุด เพิ่มขึ้น 4.46 จุด ด้วยมูลค่าการซื้อขาย 4.71 หมื่นล้านบาท “โมนิก้า” มองเป็นเรื่องความคาดหวังที่อยู่บนสมมติฐานความเป็นไปได้ และเมื่อนำมาผสมกับประเด็นของเม็ดเงินที่ยังมีเข้ามาในตลาดหุ้นต่อเนื่อง เดี๊ยนเลยมองเรื่องราวที่เกิดขึ้นในเที่ยวนี้เป็นลักษณะ “เงินต่อเงิน” ซึ่งเป็นเกมที่จะทำให้ตลาดหุ้นสวิงสวายตามข่าวสารที่ออกมาในแต่ละวันถี่ขึ้นนะจ๊ะ
*ตื่นเต้นเร้าใจสุด ๆ คงเป็นหุ้น GULF กระชากขึ้นมาปิดที่ 37.50 บาท บวกไป 2 บาท หรือขึ้นไป 5.60% ด้วยมูลค่าการซื้อขาย 2.73 พันล้านบาท หลังจากประกาศเข้าถือหุ้น INTUCH ในสัดส่วน 4.60% “โมนิก้า” มองเป็นเรื่องของการกระจายความเสี่ยงและกลยุทธ์บริหารเงินสดที่อยู่ในมือเพื่อเพิ่มผลตอบแทน จึงกลายเป็นอีกหนึ่งช็อตที่นักเล่นต้องจับตาก้าวย่างของ “เจ้าสัวสารัชถ์” จะทำอะไรที่ใหญ่กว่าเดิมอีกไหม ?..อิอิอิ
*ส่วนเรื่องที่แฟนคลับต้องรู้คงพุ่งเป้าไปที่เรื่องจริงของหุ้น THCOM มันไม่ได้มีอะไรวิเศษเหมือนกับปล่อยข่าวแม้แต่นิดเดียว หลังพี่ “บี” รัฐมนตรีกระทรวงดีอีเอส ออกมายืนยันว่ายังไม่สรุปเรื่องไทยคม 4 และการส่งกสทร่วมทุนกับไทยคม ก็เป็นการศึกษาแนวทางดาวเทียมวงโคจรต่ำ ซึ่งเป็นเรื่องที่ไม่เกี่ยวข้องกับไทยคม 4 (วงโคจรสูง) อีกเช่นกัน พร้อมกับกำชับว่ากำลังมีคนหาประโยชน์จากเรื่องนี้ จึงต้องออกมาดับไฟตั้งแต่เนิ่น ๆ เดี๊ยนถึงอยากให้แฟนคลับมองราคาปิดที่ 4.68 บาท ลบไป 0.20 บาท หรือลงไป 4.10% ด้วยมูลค่าการซื้อขาย 145 ล้านบาท โอเวอร์แวลูหรือเปล่า ?
*เม้าท์ถึงเรื่องนี้ขึ้นมาทั้งที “โมนิก้า” ย่อมมองหุ้นเล็กดาวเด่นเพื่อเป็นทางเลือกขึ้นมาในทันที ซึ่งเที่ยวนี้ให้น้ำหนักไปที่ได้หมดถ้าสดชื่นอย่าง ALL เป็นตัวเลือกหลักของการเคาะขวา แถมเมื่อไล่ดูไทมไลน์จะเห็นว่าหุ้นยกตัวขึ้นเสร็จ ก็ย่ำฐานเป็นเวลานาน ก่อนจะระเบิดฟอร์มด้วยการขึ้นมายืนปิดที่ 3.80 บาท บวกไป 0.40 บาท หรือขึ้นไป 11.75% ด้วยมูลค่าการซื้อขาย 581 ล้านบาท มันน่าตามไปดูเสียจริง ๆ นะออเจ้า!
*เช่นเดียวกับน้องดูดี DOD ก็มีสเต็ปการขึ้นคล้ายกับรายข้างบน แต่ที่ต่างกันนิดหนึ่งคือ ราคาหุ้นจะสวิงมากเป็นเท่าตัว “โมนิก้า” ถึงอยากให้แมงเม่าชำเลืองตามองหุ้นตัวนี้ไว้บ้าง เพราะเมื่อดูความสามารถในการทำกำไรที่ดีขึ้นกว่าปีก่อน ทุกคนย่อมเชื่อว่าราคาหุ้นน่าจะไปได้ไกล! เดี๊ยนถึงอยากให้แฟนคลับประเมินราคาปิดที่ 8 บาท บวกไป 0.45 บาท หรือขึ้นไป 5.95% ด้วยมูลค่าการซื้อขาย 204 ล้านบาท น่าเล่นไหม ?
*หุ้นไซด์เล็กที่ทำผลงานดีต่อเนื่องทุกปี และยังมีสตอรี่ใหม่อัปเดตตลอดเวลา “โมนิก้า” ขอหันไปดู ITEL ภายใต้การกุมบังเหียนของ “ป๋าเก็ต” กันสักหน่อยดีกว่า เพราะการที่หุ้นวิ่งขึ้นมาปิดที่ 3.28 บาท บวกไป 0.28 บาท หรือขึ้นไป 9.30% ด้วยมูลค่าการซื้อขาย 63 ล้านบาท ทั้งที่ก่อนหน้านี้ประมาณ 2 เดือนยังย่ำต๊อกต๋อยที่บริเวณ 2 บาท เดี๊ยนมองเป็นเรื่องที่นักเล่นต้องทำการบ้านเยอะหน่อย เพื่อเข้าใจถึงแก่นแท้ของหุ้นตัวนี้จ๊ะ